[{"text_idx": "#000001", "text": "Eesti on viimastel aastatel muutunud to\u0303eliseks filmimaaks. Uusi filme lavastavad meie filmitegijad, tehakse viljakat rahvusvahelist koosto\u0308o\u0308d ja va\u0308lismaa lavastajad otsivad Eestis huvitavaid vo\u0303ttekohti. Filmimehed ei unusta ka Ida-Virumaad. 15. veebruaril korraldas filmitrupp eesotsas kuulsa Kreeka filmilavastaja Alexandros Avranasega Tammiku rahvamajas casting\u2019u, mille eesma\u0308rk oli leida noori na\u0308itlejaid valmivale filmile \u201eApaatia\u201d."}, {"text_idx": "#000003", "text": "Uus dramaatiline linateos \u201eApaatia\u201d ra\u0308a\u0308gib po\u0303genikest. Film to\u0303estab, et to\u0303eline armastus suudab perekonna, kes satub ajalookeerisesse, pa\u0308a\u0308sta. Eesti poolt tegelevad filmi lavastusega produtsendid Riina Sildos ja Elina Litvinova, kes olid ka kultusfilmi \u201eKupee nr 6\u201d produtsendid."}, {"text_idx": "#000004", "text": "Uue filmi \u201eApaatia\u201d casting\u2019ud on jagatud kahte etappi. Esimene neist toimus va\u0308rskelt renoveeritud Tammiku rahvamajas. Na\u0308dalaleht Panorama esitas casting\u2019u direktorile Piret Toomvap-S\u030cenbergile mo\u0303ned ku\u0308simused."}, {"text_idx": "#000005", "text": "\u2013 Casting\u2019u katsed toimuvad kahes etapis: esimene Tammikus, teine Tallinnas. Miks otsustasite kutsuda potentsiaalsed na\u0308itlejad just Tammikusse?"}, {"text_idx": "#000006", "text": "\u2013 Vastavalt filmistsenaariumile peavad filmis ma\u0308ngima kaks noort tu\u0308drukut \u2013 ku\u0308mneaastane Alina ja seitsmeaastane Katja. Mo\u0303lemad tu\u0308drukud peavad olema vene emakeelega. Siit ka valik Ida-Virumaa regioonile."}, {"text_idx": "#000007", "text": "Olen oma filmikarja\u0308a\u0308ri jooksul mitmeid kordi casting\u2019ukatseid korraldanud \u2013 varem oleme ka\u0308inud nt Jo\u0303hvi kontserdimajas vo\u0303i mo\u0303nes koolis. Sellel korral otsustasime katsetada ta\u0308iesti uue kohaga \u2013 valisime Tammiku rahvamaja ja u\u0308ldse ei kahetse! Meid vo\u0303o\u0303rustati siin va\u0308ga lahkelt!"}, {"text_idx": "#000008", "text": "\u2013 Lapsi kogunes Tammiku rahvamaja saali va\u0308ga palju \u2013 see na\u0308itab, et filmicasting\u2019ud on populaarsed. Olete tulemusega rahul?"}, {"text_idx": "#000009", "text": "\u2013 Va\u0308gagi rahul! Kohal oli isegi mitu Tallinna perekonda. Registreerus veidi u\u0308le 100 osaleja. Nendest valime teise vooru 15, aga enne toimub casting\u2019u teine osa Tallinnas."}, {"text_idx": "#000010", "text": "\u2013 100 osalejat \u2013 on seda palju vo\u0303i va\u0308he?"}, {"text_idx": "#000011", "text": "\u2013 Casting\u2019u tase ei olene osalejate arvust. On juhuseid, kui kohale tuleb 200 vo\u0303i rohkem inimest, aga me ei vali u\u0308htegi. Tammikus aga leidsime mitu potentsiaalset noort na\u0308itlejat, kelle tu\u0308paaz\u030c ja iseloom sobivad filmirolliga."}, {"text_idx": "#000012", "text": "\u2013 Milleks peaksid olema valmis noored inimesed, kes sooviks siduda oma elu filmimaailmaga?"}, {"text_idx": "#000013", "text": "\u2013 Kui ra\u0308a\u0308kida filmist \u201eApaatia\u201d, siis peab arvestama, et tegemist ei ole lastefilmiga. Lavastatakse dramaatiline linateos, mis on suunatud ta\u0308iskasvanud vaatajatele. Filmivo\u0303tted pole mingi lo\u0303bus seiklus. Filmi tegemiseks kulub palju aega. Juba casting\u2019ukatsete ajal tehakse mitmeid duubleid. Loominguline protsess vajab su\u0308gavat pu\u0308hendumist ja rolli sisseelamist."}, {"text_idx": "#000014", "text": "\u2013 Kas noored na\u0308itlejad saavad oma to\u0308o\u0308 eest ka rahalist tasu?"}, {"text_idx": "#000015", "text": "\u2013 Ta\u0308iskasvanud na\u0308itlejad ja ka nende noored partnerid saavad to\u0308o\u0308 eest honorari. Filmi tegemine ja osalemine selle valmimisel on to\u0308o\u0308, va\u0308ga raske to\u0308o\u0308. Noored na\u0308itlejad peavad andma endale aru, et vo\u0303tavad oma o\u0303lgadele suure vastutuse. Sama suur vastutus langeb ka lapsevanematele. Algul on ikka to\u0308o\u0308 ja alles pa\u0308rast esilinastust vo\u0303ib tunda end glamuurse staarina."}, {"text_idx": "#000016", "text": "\u2013 Milline on filmi \u201eApaatia\u201d valmimise graafik?"}, {"text_idx": "#000017", "text": "\u2013 Loodame, et alustame filmivo\u0303tetega selle aasta mais. Filmivo\u0303tted peaks kestma augustini. Seeja\u0308rel kulub veel terve aasta montaaz\u030cile ja alles siis saame mo\u0303elda esilinastusele."}, {"text_idx": "#000018", "text": "\u2013 Piret, kommenteerige palun Eesti filmimaailma hetkeolukorda, kus Eesti vabariigi valitsus on otsustanud sel aastal kohaliku filmito\u0308o\u0308stuse rahastamist lausa 42 protsenti va\u0308hendada ning seda ajal, mil tegelikult on eesti filmid nii kodu- kui ka va\u0308lisvaatajate seas populaarsed ja meie filmid saanud mitmeid va\u0308a\u0308rikaid filmiauhindu! Ta\u0308na on Eesti filmito\u0308o\u0308stuse aastaeelarve ku\u0308mme miljonit eurot \u2013 seda on filmide valmimiseks va\u0308ga va\u0308he. Ra\u0308a\u0308gitakse Eesti filmi va\u0308ljasuremisest, kas olete selle va\u0308itega no\u0303us?"}, {"text_idx": "#000020", "text": "Ida-Virumaal on piisavalt palju filmihuvilisi. Kellele ja\u0308a\u0308bki film vaid harrastuseks ja kes jo\u0303uab professionaalide hulka, seda na\u0308itab aeg.Selle aasta kevadel toimub Jo\u0303hvis juba 15. korda rahvusvaheline harrastusfilmifestival \u201eLaterna magica\u201d. Traditsiooniliselt jagatakse auhindu seitsmes nominatsioonis: dokumentaalfilm, ma\u0308ngufilm, animatsioon, muusikavideo, reklaamklipp, lastefilm ja z\u030canriva\u0308line film. Festivali \u201eLaterna magica\u201d korraldajad ootavad filme konkursile 15. aprilliks. 30. aprillil toimub Jo\u0303hvi kontserdimajas konkursile esitatud filmide linastus ja 14. mail saavad vo\u0303itjad oodatud auhinnad. Festivali autasustamistseremoonial saavad vaatajad ko\u0303iki vo\u0303idufilme uuesti vaadata."}, {"text_idx": "#000023", "text": "\u041c\u043e\u043b\u043e\u0434\u0435\u0308\u0436\u043d\u044b\u0435 \u043d\u043e\u0432\u043e\u0441\u0442\u0438 \u0418\u0306\u044b\u0445\u0432\u0438 \u0438 \u041a\u043e\u0445\u0442\u043b\u0430-\u042f\u0440\u0432\u0435"}]